Basa-basa Papua iku ngrujuk marang basa-basa sing dituturaké ing pulo-pulo saindhenging Asia Kidul-Wétan lan Australia sing ora kalebu basa Austronesia utawa basa Australia. Dadi tembung iki sajatiné tembung négatif sing èksklusif sifaté lan dudu jeneng rumpun basa sajati. Sabagéyan gedhé basa-basa Papua dituturaké ing Pulo Papua sing binagi antara Indonésia lan Papua Nugini. Sawetara basa uga dituturaké ing Kapuloan Salomon, Maluku, Timor, Alor, Pantar lan uga ing Australia sawétaning Selat Torres.